**ELŐTERJESZTÉS**

**Körmend város Önkormányzata Képviselő-testülete 2014. október 30-i ülésére**

Tárgy: Batthyany-Strattmann ösztöndíjpályázat kapcsán méltányossági döntéshozatal

Tisztelt Képviselő-testület!

A Batthyany-Strattmann László Ösztöndíjpályázatot az akkor még Társadalmi Ügyek Bizottsága néven ismert bizottság elbírálta. Az élet úgy hozta, hogy 2 fő adta be nagyon hasonló (5,00 illetve 5,2-es) tanulmányi átlaggal tanulmányi alapon a pályázatát, és kettő szociális alapon a pályázatát a pályázati felhívásra. Mivel tanulmányi alapon csak egy fő kaphat támogatást, így ezen személy kiválasztásra került, míg a másik személy pályázatának elbírálása függőben van. Ennek oka az, hogy max. 4 pályázat lenne támogatható a rendelet szerint, a két szociális alapon pályázó támogatásban részesült, egy fő tanulmányi alapon is kiválasztásra került, viszont még mindig maradt lehetőség további egy pályázat támogatására.

Azt kérjük a Testülettől, hogy méltányosságból biztosítsa ezen további egy fő részére a Boldog Batthyany –Strattmann László Ösztöndíjat ezen személy tanulmányi eredményére való tekintettel és annak ismeretében is, hogy a költségvetésben van fedezet ezen negyedik személy ösztöndíjtámogatására is. Pozitív döntés esetén Horváth Andor Attila (Semmelweis Orvostudományi Egyetem- általános orvosi kar) személy kaphatná meg még az ösztöndíjat.

A Bizottság a rendelet módosítását is kezdeményezi éppen az ilyen helyzetek kezelése végett. Ez előkészítést igényel, így a novemberi ülésen tárgyalható legkorábban.

Kérem a Testületet, hogy döntsön a kérdésben.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy lehetővé teszi azt, hogy a meghirdetett Boldog Batthyany-Strattmann László ösztöndíjpályázaton ösztöndíjban részesüljön Horváth Andor Attila (Semmelweis Orvostudományi Egyetem- általános orvosi kar) személy pályázó is méltányosságból, arra való tekintettel, hogy a pályázók száma és a költségvetési fedezet megléte lehetővé teszi ezen személy tanulmányi előmenetelének ösztöndíjtámogatással való elismerését.

Körmend, 2014. október 28.

Felelős: kiértesítésért jegyző

**Bebes István**

**polgármester**